b'\n_START_ARTICLE_\nMoksi (Vihti)\n_START_PARAGRAPH_\nMoksi on kulmakunta ja entinen koulupiiri Vihdiss\xc3\xa4. Se koostuu alkujaan useiden kylien, etenkin Kourlan takamaista. Luonnonymp\xc3\xa4rist\xc3\xb6\xc3\xa4 Moksissa hallitsevat laajat mets\xc3\xa4t ja pitk\xc3\xa4\xc3\xa4n er\xc3\xa4maisena s\xc3\xa4ilynyt Moksj\xc3\xa4rvi. Moksj\xc3\xa4rven rannalla sijaitsevat Konianvuoren luonnonsuojelualue, Vihdin seurakunnan leirikeskus Riuttaranta ja Vihdin kunnan leirikeskus Vihdin Pirtti, joka toimii my\xc3\xb6s kyl\xc3\xa4l\xc3\xa4isten kokoontumispaikkana. Ennen leirikeskukseksi muuttamista Vihdin pirtti toimi kyl\xc3\xa4n kouluna.'